4.  การประกอบธุรกิจของแต่ละสายผลิตภัณฑ์

    0.  4.1 ลักษณะของผลิตภัณฑ์

บริษัทฯ ประกอบธุรกิจหลักในการผลิตและจำหน่ายผลิตภัณฑ์ยางในและยางนอก ดังนี้

- รถจักรยานทั่วไป เช่น จักรยานเสือภูเขา รถเข็นสำหรับคนพิการ เป็นต้น

- รถจักรยานยนต์ เช่น จักรยานยนต์ทั่วไป รถจักรยานยนต์ความเร็วสูง สกูตเตอร์ โมโตครอส
เป็นต้น

- รถขนส่งขนาดเล็กเช่น รถเข็น รถลาก รถยก รถแทรคเตอร์ รถตุ๊กตุ๊ก รถที่ใช้ในการเกษตร
รถกอล์ฟ

- รถที่ใช้วิ่งชายหาด-ไต่เขา

ผลิตภัณฑ์ยางนอก
ยางนอกเป็นผลิตภัณฑ์ที่มีมูลค่าการจำหน่ายทั้งในประเทศและต่างประเทศสูงที่สุดของบริษัทฯ ในปี
2555 บริษัทฯ มีรายได้จากการจำหน่ายยางนอกคิดเป็นสัดส่วนประมาณร้อยละ 78.22
ของยอดขายทั้งหมด

ผลิตภัณฑ์ยางใน มีหลายขนาดและชนิดที่หลากหลายเพื่อตอบสนองความต้องการของลูกค้าได้หลายกลุ่ม

ในปี 2555 บริษัทฯ มีรายได้จากการจำหน่ายยางในคิดเป็นสัดส่วนร้อยละ 21.59
ของยอดขายทั้งหมด

วัตถุดิบและสินค้ากึ่งสำเร็จรูป ในปี 2555 บริษัทฯ มีรายได้จากการจำหน่ายคิดเป็นสัดส่วนร้อยละ
0.19 ของยอดขายทั้งหมด

สัญญาต่างๆ ที่เกี่ยวข้องกับการประกอบธุรกิจของแต่ละสายผลิตภัณฑ์

ทางบริษัทฯ มีการทำสัญญาการให้ความช่วยเหลือทางด้านเทคนิคต่อกันกับบริษัทแม่และบริษัทต่าง ๆ
ซึ่งสาระสำคัญส่วนใหญ่จะเน้นในเรื่องการพัฒนาผลิตภัณฑ์ ขั้นตอนการผลิต และเครื่องจักร
สัญญาร่วมมือทางเทคนิคที่สำคัญ ๆ ได้แก่

1. Trademark License Agreement เป็นสัญญาที่บริษัทแม่คือ HFR ทำกับบริษัทฯ
มีผลบังคับใช้ตั้งแต่วันที่ 27 สิงหาคม 2548 ระยะเวลา 3
ปีเมื่อหมดสัญญาหากไม่มีการบอกเลิกจากฝ่ายใดฝ่ายหนึ่งก็จะถือว่าเป็นการต่อสัญญาโดยอัตโนมัติในแบบครั้งละ
1 ปี ใจความสำคัญของสัญญาจะกล่าวถึงสิทธิที่บริษัทฯ
สามารถใช้เครื่องหมายการค้า“DURO”เพื่อจำหน่ายทั้งภายในประเทศและต่างประเทศ
โดยที่บริษัทฯจะต้องเสียค่าธรรมเนียมร้อยละ 0.5 ของยอดขายผลิตภัณฑ์ภายใต้เครื่องหมายการค้า
“DURO” ในการใช้เครื่องหมายการค้าดังกล่าวตามสัญญานี้ให้กับบริษัทแม่
โดยที่บริษัทแม่อนุญาตให้สิทธิในการใช้แบบผลิตภัณฑ์บางอย่างเพื่อผลิต และจำหน่าย
โดยบริษัทต้องจ่ายชำระค่าแรกเข้าในปี 2554 จำนวน 15,000 เหรียญสหรัฐอเมริกา
และมีภาระผูกพันที่จะต้องจ่ายค่าธรรมเนียมรายปีเป็นจำนวนเงินปีละ 30,000 เหรียญสหรัฐอเมริกา
รวม 165,000 เหรียญสหรัฐอเมริกา สัญญานี้มีอายุ 5 ปี โดยจะสิ้นสุดในวันที่ 31 ธันวาคม 2558

2. Technical Cooperation Agreement
เป็นสัญญาความร่วมมือทางด้านเทคนิคระหว่างบริษัทแม่คือ HFR กับบริษัทฯ มีผลบังคับใช้ตั้งแต่วันที่
27 สิงหาคม 2548 ระยะเวลา 3
ปีเมื่อหมดสัญญาหากไม่มีการบอกเลิกฝ่ายใดฝ่ายหนึ่งก็จะถือว่าเป็นการต่อสัญญาโดยอัตโนมัติในแบบครั้งละ
1 ปี ใจความสำคัญของสัญญาจะกล่าวถึงสิทธิที่บริษัทฯ
จะได้รับการถ่ายทอดเทคโนโลยีการผลิตจากผลการวิจัยของบริษัทแม่ ได้แก่ การออกแบบโรงงาน

การใช้เครื่องจักรและอุปกรณ์ที่ใช้ในการผลิต ขั้นตอนการผลิต สูตรผสมวัตถุดิบ
การฝึกอบรมบุคลากรการพัฒนาผลิตภัณฑ์และการใช้เครื่องหมายการค้าเพื่อจำหน่ายทั้งภายในประเทศและต่างประเทศ
โดยที่บริษัทฯ จะต้องจ่ายค่าธรรมเนียมให้กับบริษัทแม่เป็นรายปี ปีละ 100,000
เหรียญดอลลาร์สหรัฐอเมริกา

3. Technical Aid Agreement เป็นสัญญาความร่วมมือทางด้านเทคนิคระหว่าง บริษัท
Sumitomo Rubber Industries Ltd. กับ บริษัทแม่ ซึ่งมีผลครอบคลุมไปถึงบริษัทในเครือด้วย
มีผลบังคับใช้ตั้งแต่วันที่ 1 กรกฎาคม 2553 ระยะเวลา 3 ปี
เมื่อหมดสัญญาหากไม่มีการบอกเลิกจากฝ่ายใดฝ่ายหนึ่งก็จะสามารถต่ออายุได้โดยการตกลงกันของคู่สัญญา
ใจความสำคัญของสัญญาจะกล่าวถึงการถ่ายทอดเทคโนโลยีการผลิตจากกับบริษัท Sumitomo
Rubber ประเทศญี่ปุ่นในเรื่องของเครื่องจักรอุปกรณ์ที่ใช้ในการผลิต ขั้นตอนการผลิต
สูตรผสมวัตถุดิบ การควบคุมการผลิต และ การฝึกอบรมบุคลากรสำหรับผลิตภัณฑ์ที่ระบุไว้ในสัญญา*
โดยที่ Sumitomo Rubber อนุญาตให้ใช้เครื่องหมายการค้า ซึ่งปัจจุบันใช้เครื่องหมายการค้า
“DUNLOP” เพื่อการผลิตและจำหน่ายทั้งภายในประเทศและต่างประเทศ
โดยบริษัทฯจะต้องจ่ายค่าธรรมเนียมให้กับบริษัท Sumitomo Rubber ร้อยละ 0.40
ของยอดขายของผลิตภัณฑ์ที่ระบุไว้ในสัญญาต่อปี และ ค่าธรรมเนียมการใช้เครื่องหมายการค้าร้อยละ
1.5 – 3 ของยอดขายของผลิตภัณฑ์ภายใต้เครื่องหมายการค้า “DUNLOP”

หมายเหตุ *ผลิตภัณฑ์ที่ระบุไว้ในสัญญา หมายถึง ยางรถจักรยานยนต์ที่ขอบล้อมากกว่า 12
นิ้วขึ้นไปและยางรถวิ่งบนชายหาด, รถที่ใช้วิ่งไต่เขา

4.2 การตลาดและภาวะการแข่งขัน

  กลยุทธ์ทางการตลาดของบริษัทฯ

ตลาดในประเทศ

กลุ่มลูกค้าเป้าหมายของบริษัทฯ มี 2 กลุ่มคือ

1. กลุ่มผู้ผลิต (Original Equipment Manufacturer) หรือที่เรียกว่า “OEM”
รถจักรยานและรถจักรยานยนต์รายใหญ่ในประเทศ โดยขายตรงให้กับผู้ผลิตรถจักรยานชั้นนำ ได้แก่
BANGKOK CYCLE , SIAM CYCLE และ KAMAR MOBILITY เป็นต้น ภายใต้เครื่องหมายการค้า
DURO และผู้ผลิตรถจักรยานยนต์ชั้นนำจากประเทศญี่ปุ่นได้แก่ HONDA , YAMAHA , KAWASAKI
เป็นต้น ภายใต้เครื่องหมายการค้า DUNLOP ในปี 2555 มีส่วนแบ่งการตลาดในตลาด OEM
รถจักรยานยนต์ในประเทศประมาณร้อยละ 4.35 โดยบริษัทฯ มีความสัมพันธ์กับกลุ่มบริษัท
Sumitomo Rubber ซึ่งมีความสัมพันธ์กับบริษัทผู้ผลิตรถจักรยานยนต์ชาวญี่ปุ่นด้วยกัน ทำให้บริษัทฯ
ได้รับคำสั่งซื้อจากกลุ่มผู้ผลิต
เป็นการเพิ่มความมั่นใจในการขยายตลาดยางรถจักรยานยนต์ในประเทศ

ในปี 2555 บริษัทฯ ยังคงเป็นผู้จำหน่ายยางรถชายหาด - ไต่เขา (ATV) ให้กับบริษัท KAWASAKI
MOTOR ENTERPRISE (THAILAND) ภายใต้เครื่องหมายการค้า DURO
โดยมีคำสั่งซื้อเข้ามาอย่างต่อเนื่องจนถึงปัจจุบันและมีแนวโน้มที่ดีขึ้นในอนาคต

2. กลุ่มตลาดทดแทนยางที่สึกหรอ (Replacement Equipment Market) หรือที่เรียกว่า “REP”
เพื่อเปลี่ยนยางเส้นต่อไปโดยขายยางรถจักรยานยนต์ผ่านตัวแทนจำหน่าย ได้แก่ บริษัทโยโก อัลลอย
วีลส์ จำกัด, บริษัท คิวไทร์ แอนด์วีลส์ อินเตอร์เนชั่นแนล จำกัด, บริษัท เอเชียแพค อิมพอร์ต
เอ็กซ์พอร์ต (ไทยแลนด์) จำกัดและบริษัท บอร์เนียว เทคนิเคิล (ประเทศไทย) จำกัด

บริษัทฯ เป็นผู้ทำตลาดภายในประเทศเองโดยใช้กลยุทธ์ทางการตลาดที่สำคัญ คือ
การเน้นด้านคุณภาพของสินค้า โดยผลิตภัณฑ์ของบริษัทฯ ได้รับการรับรองระบบคุณภาพมาตรฐานสากล
ISO 9001: 2008 และการใช้เครื่องหมายการค้าซึ่งเป็นที่ยอมรับ ได้แก่ “DURO” “Q-UICK”
และ “DUNLOP” โดยบริษัทฯ กำหนดราคาขายภายในประเทศเอง
ไม่ได้มีการแทรกแซงจากบริษัทแม้แต่อย่างใด ซึ่งบริษัทฯ
กำหนดราคาจากต้นทุนการผลิตและสภาพการแข่งขันและการตลาดภายในประเทศเป็นปัจจัยหลักในการพิจารณา

ตลาดต่างประเทศ

เนื่องจากบริษัทฯ และบริษัทในเครือต่างก็ผลิตผลิตภัณฑ์ยางนอกและยางในเหมือนกัน
เพื่อไม่ให้เกิดการทับซ้อนและความขัดแย้งทางผลประโยชน์ระหว่างบริษัทในเครือบริษัทแม่จึงได้มีนโยบายการแบ่งประเภทผลิตภัณฑ์
และตลาดของบริษัทในเครือขึ้น ซึ่งเป็นนโยบายที่บริษัทแม่เพื่อใช้เป็นแนวปฏิบัติดัง ต่อไปนี้

ตารางการจำแนกตลาดของบริษัทในเครือ

+---+-----+-----+----------+---------+----------+------+------+------+
|   |     |     | Product  |         |          | Ma   |      |      |
|   |     |     | Categor  |         |          | rket |      |      |
|   |     |     | ies/Segm |         |          |      |      |      |
|   |     |     | entation |         |          |      |      |      |
+---+-----+-----+----------+---------+----------+------+------+------+
|   |     |     | HFR      | HFT     | HFC      | HFR  | HFT  | HFC  |
+---+-----+-----+----------+---------+----------+------+------+------+
| ย |     | ประ | ระดับสูง   | ระดับก   | ระดับ     | ไ    | ประเ | ปร   |
| า |     | เภท |          | ลาง-ล่าง | กลาง-ล่าง | ต้หวัน | ทศไท | ะเทศ |
| ง |     |     |          |         |          | ยุโรป | ย,ยุโ | จีนอเ |
| ร |     |     |          |         |          |      | รปอา | มริกา |
| ถ |     |     |          |         |          |      | เซียน |      |
|   |     |     |          |         |          |      | และท |      |
| จ |     |     |          |         |          |      | ั่วโลก |      |
| ัก |     |     |          |         |          |      |      |      |
| ร |     |     |          |         |          |      |      |      |
| ย |     |     |          |         |          |      |      |      |
| า |     |     |          |         |          |      |      |      |
| น |     |     |          |         |          |      |      |      |
+---+-----+-----+----------+---------+----------+------+------+------+
|   |     | ชนิด | Skin     | ยางดำ   | ยางดำ    |      |      |      |
|   |     |     | wall     |         |          |      |      |      |
|   |     |     | tire     |         |          |      |      |      |
+---+-----+-----+----------+---------+----------+------+------+------+
|   |     |     | ยา       |         |          |      |      |      |
|   |     |     | งนอกไม่ต้อ |         |          |      |      |      |
|   |     |     | งใส่ยางใน |         |          |      |      |      |
+---+-----+-----+----------+---------+----------+------+------+------+
|   |     |     | คุณภาพสูง  | ยางสี    | ยางสี     |      |      |      |
+---+-----+-----+----------+---------+----------+------+------+------+
| ย |     | ประ | ระดับสูง   | ระดับ    | ระดับ     | ไต   | ป    | ป    |
| า |     | เภท |          | สูง-กลาง | กลาง-ล่าง | ้หวัน, | ระเท | ระเท |
| ง |     |     |          |         |          | เอเช | ศไทย | ศจีนแ |
| ร |     |     |          |         |          | ียตะว |      | อฟริก |
| ถ |     |     |          |         |          | ันออก | เอเช | าตะว |
|   |     |     |          |         |          | กลาง | ียตะว | ันออก |
| จ |     |     |          |         |          | แอ   | ันออก | กลาง |
| ัก |     |     |          |         |          | ฟริกา | กลาง |      |
| ร |     |     |          |         |          | ยุโรป | ยุโรป |      |
| ย |     |     |          |         |          |      |      |      |
| า |     |     |          |         |          |      |      |      |
| น |     |     |          |         |          |      |      |      |
| ย |     |     |          |         |          |      |      |      |
| น |     |     |          |         |          |      |      |      |
| ต์ |     |     |          |         |          |      |      |      |
+---+-----+-----+----------+---------+----------+------+------+------+
|   |     | ชนิด | ความเ    | ความเร  | ความเ    |      |      |      |
|   |     |     | ร็วมากกว่า | ็วน้อยกว่า | ร็วน้อยกว่า |      |      |      |
+---+-----+-----+----------+---------+----------+------+------+------+
|   |     |     | 180      | 180     | 180      |      |      |      |
|   |     |     | กม/ชม    | กม/ชม   | กม/ชม    |      |      |      |
+---+-----+-----+----------+---------+----------+------+------+------+
| ย |     | ประ | ระดับสูง   | ระดับล่าง | ระดับสูง   | ไต้ห  | ประ  | ปร   |
| า |     | เภท |          |         |          | วันตะ | เทศไ | ะเทศ |
| ง |     |     |          |         |          | วันออ | ทยอเ | จีนอเ |
| ร |     |     |          |         |          | กกลา | มริกา | มริกา |
| ถ |     |     |          |         |          | งอเม | ยุโรป |      |
| อ |     |     |          |         |          | ริกาไ | แล   |      |
| ุต |     |     |          |         |          | ต้หวัน | ะญี่ปุ่น |      |
| ส |     |     |          |         |          |      |      |      |
| า |     |     |          |         |          |      |      |      |
| ห |     |     |          |         |          |      |      |      |
| ก |     |     |          |         |          |      |      |      |
| ร |     |     |          |         |          |      |      |      |
| ร |     |     |          |         |          |      |      |      |
| ม |     |     |          |         |          |      |      |      |
+---+-----+-----+----------+---------+----------+------+------+------+
|   |     | ชนิด | รถบรรท   | รถเข็น   | รถบรรท   |      |      |      |
|   |     |     | ุกขนาดใหญ | รถตัดหญ้า | ุกขนาดใหญ่ |      |      |      |
|   |     |     | ่,โฟร์คลิฟ, | ร       | รถพ่ว     |      |      |      |
|   |     |     | รถแข่งเล็ก | ถพ่วงเล็ก | งขนาดใหญ่ |      |      |      |
|   |     |     |          |         | Mobil    |      |      |      |
|   |     |     |          |         | home     |      |      |      |
+---+-----+-----+----------+---------+----------+------+------+------+
|   |     | ประ | ระดับกลาง | ร       | ระดับกลาง |      |      |      |
|   |     | เภท |          | ะดับกลาง |          |      |      |      |
|   |     |     |          | – สูง    |          |      |      |      |
+---+-----+-----+----------+---------+----------+------+------+------+
|   |     | ชนิด | ความเ    | ความเ   | ความเ    |      |      |      |
|   |     |     | ร็วมากกว่า | ร็วต่ำกว่า | ร็วมากกว่า |      |      |      |
|   |     |     | 100กม/ชม | 60      | 60 กม/ชม |      |      |      |
|   |     |     |          | กม/ชม   |          |      |      |      |
+---+-----+-----+----------+---------+----------+------+------+------+
|   |     |     | ยาง      | ยางร    | ยาง      | ไต   | อเ   | ปร   |
|   |     |     | รถไต่เขา- | ถไต่เขา- | รถไต่เขา- | ้หวันต | มริกา | ะเทศ |
|   |     |     | ชายหาด   | ชายหาด  | ชายหาด   | ะวันอ | ยุโรป | จีนอเ |
|   |     |     | (ATV)    | (ATV)   | (ATV)    | อกกล | แล   | มริกา |
|   |     |     |          |         |          | างอเ | ะญี่ปุ่น |      |
|   |     |     |          |         |          | มริกา |      |      |
+---+-----+-----+----------+---------+----------+------+------+------+
|   |     | ชนิด | ความ     | ความเ   | ความ     |      |      |      |
|   |     |     | เร็วไม่เกิน | ร็วไม่เกิน | เร็วต่ำกว่า |      |      |      |
|   |     |     | 80 กม/ชม | 80      | 60 กม/ชม |      |      |      |
|   |     |     |          | กม/ชม   |          |      |      |      |
+---+-----+-----+----------+---------+----------+------+------+------+

หมายเหตุ - HFR หมายถึงบริษัท ฮั้วฟง รับเบอร์ อินดัสทรี จำกัด
ซึ่งเป็นบริษัทแม่ตั้งอยู่ที่ประเทศไต้หวัน

- HFT หมายถึงบริษัท ฮั้วฟง รับเบอร์ (ไทยแลนด์) จำกัด (มหาชน)

- HFC หมายถึงบริษัท ฮั้วฟง รับเบอร์ (ประเทศจีน) จำกัด

- ตลาดระดับสูง (High-end) หมายถึง ตลาดยางรถยนต์
และยางอุตสาหกรรมที่ต้องใช้เทคโนโลยีขั้นสูง การผลิต เช่น ยาง Skin wall ที่มีน้ำหนักเบา
ทนทานต่อแรงกระแทก เหมาะสำหรับจักรยานแข่งขัน รวมถึงยางนอกแบบไร้ยางใน
ซึ่งเหมาะกับจักรยานฟรีสไตล์ จักรยานไต่เขา และรถไต่เขา ทั้งนี้มี
ราคาเป็นตัวแบ่งคุณภาพของสินค้าด้วย

- ตลาดระดับกลาง-ล่าง (Mid-Low end) หมายถึง ตลาดยางจักรยาน และจักรยานยนต์
(รวมทั้งยางรถอุตสาหกรรม) ของผู้บริโภคทั่วไป เช่น รถจักรยานยนต์
ที่ไม่ได้มีการใช้ความเร็วมาก, ราคาไม่แพง, รวมทั้งไม่ต้องคำนึงถึงน้ำหนักเพื่อการแข่งขัน
อย่างไรก็ตาม การผลิตได้ถูกควบคุม มาตรฐานโลกดังที่กล่าวมา
ประเภทของผลิตภัณฑ์มีหลากหลายชนิด รวมทั้งแบบการ Design ความเร็วของยานพาหนะ
และราคาจึงเป็นตัวแบ่งกลุ่มตลาดที่ชัดเจน

บริษัทในเครือแต่ละบริษัทมีกลุ่มเป้าหมายการตลาดที่ชัดเจน
ซึ่งมาจากการกำหนดนโยบายจากบริษัทแม่เพื่อป้องกันของการแย่งลูกค้ากันเองของบริษัทในเครือ
อย่างไรก็ตามถึงแม้ดูเหมือนว่าจะมีการคาบเกี่ยวของบริษัทในเครือ เช่น บริษัท HFT และบริษัท
HFC ซึ่งผลิตยางรถจักรยานยนต์ ในระดับกลางถึงล่าง เหมือนกัน
แต่มีฐานลูกค้าที่ต่างกันอย่างชัดเจน กล่าวคือ บริษัท HFT มีฐานลูกค้าใหญ่จากประเทศไทย
และทวีปยุโรป ในขณะที่ HFC มีกลุ่มลูกค้าในประเทศจีนและสหรัฐอเมริกาเป็นฐาน
ในขณะเดียวกันบริษัทแม่จะเชี่ยวชาญการผลิตยางรถจักรยาน ยางรถจักรยานยนต์
และยางรถอุตสาหกรรม ในระดับที่ต้องใช้เทคโนโลยีสูง ซึ่งก็ทำให้สินค้ามีคุณภาพสูงขึ้น
และราคาก็แตกต่างกัน กลุ่มเป้าหมายของบริษัทแม่จึงแตกต่างจากบริษัท HFT และ HFC
อย่างสิ้นเชิง

กล่าวโดยสรุป บริษัทแม่ (HFR) มีนโยบายในการกำหนดกลุ่มลูกค้าของแต่ละสาขา
ตลอดจนราคาของสินค้าที่จะเสนอขายไปยังประเทศต่าง ๆ โดยมีบริษัท HFA เป็นศูนย์กลาง
ในการจัดจำหน่ายสินค้าให้แก่ฐานลูกค้าในประเทศสหรัฐอเมริกา

บริษัทฯ มีการส่งออกให้กลุ่มลูกค้า 2 กลุ่มใหญ่ดังนี้

1.  กลุ่มลูกค้าซึ่งสนับสนุนโดยบริษัทแม่

บริษัทแม่จะเป็นผู้ส่งรายชื่อลูกค้ามาให้ตามประเภทของผลิตภัณฑ์ที่บริษัทฯ ผลิตได้
และกลุ่มตลาดที่ได้กำหนดไว้ตามตารางที่กล่าวไว้ข้างต้น ทั้งนี้บริษัทฯ
จะเป็นผู้ส่งสินค้าและเรียกเก็บเงินโดยตรงจากลูกค้า ซึ่งลูกค้ากลุ่มนี้จะครอบคลุมทั้งทวีปยุโรป
อเมริกา และแอฟริกา เป็นต้น ลูกค้าที่รายหนึ่งที่สำคัญได้แก่ลูกค้า Michelin ซึ่งเป็นลูกค้ารายใหญ่
มีสำนักงานตั้งอยู่ในประเทศฝรั่งเศส โดยมีผลิตภัณฑ์หลักๆ ที่บริษัทฯ ผลิตคือ
ยางนอกยางในรถจักรยาน ยางในรถจักรยานยนต์ ระดับกลาง-สูง ภายใต้เครื่องหมายการค้า
Michelin รวมถึงกลุ่มลูกค้าที่ได้รับการโอนตลาดจากบริษัท Sumitomo Rubber Industries
Ltd.สำหรับยางรถชายหาด-ไต่เขา (ATV) ที่ส่งขายไปยังกลุ่มลูกค้าผู้ผลิตรายใหญ่
ซึ่งนอกจากนี้ยังมีลูกค้าอีกหลายรายที่ได้รับการสนับสนุนจากบริษัทแม่และติดสิบอันดับของยอดขาย

2.  กลุ่มลูกค้าต่างประเทศที่บริษัทฯ สามารถหาได้เอง

บริษัทฯ
สามารถทำตลาดต่างประเทศเองได้ในกรณีทีผลิตภัณฑ์ที่ส่งไปจำหน่ายและตลาดไม่ทับซ้อนกับบริษัทในเครือ
ได้แก่ ลูกค้าใหญ่ในตลาดยุโรป อันได้แก่ Oxylane Group สำหรับผลิตจักรยาน กลุ่มอินโดไชน่า
อาเซียน ตะวันออกกลาง แอฟริกา โดยบริษัทฯ เป็นผู้กำหนดราคาและผ่านการทบทวนจากบริษัทแม่
ในกรณีที่เป็นตลาดต่างประเทศที่บริษัทแม่เป็นผู้จัดหา โดยไม่คิดค่าธรรมเนียมการจัดหา ทั้งนี้
เพื่อเป็นการควบคุมไม่ให้มีการแข่งขันในเรื่องราคาระหว่างบริษัทในกลุ่มและเพื่อให้ราคาผลิตภัณฑ์สอดคล้องกับสภาวะการแข่งขันกับตลาดโลกโดยปัจจัยสำคัญที่ใช้ในการกำหนดราคา
ได้แก่ ต้นทุนของวัตถุดิบ ลักษณะผลิตภัณฑ์และระดับราคาแบบเดียวกันกับคู่แข่ง
และสภาวะตลาดในขณะนั้นๆ เป็นต้น

4.3 ภาวะอุตสาหกรรม

-   การแข่งขัน

ภาวะการแข่งขันในประเทศ

  1. ตลาด OEM ( Original Equipment Manufacturer )

ตลาดรถจักรยานยนต์ปี 2555
ถือเป็นปีที่กลับมาฟื้นตัวหลังจากได้รับผลกระทบจากเหตุการณ์วิกฤติอุทกภัยครั้งใหญ่ในประเทศไทยช่วงระหว่างเดือนตุลาคมถึงธันวาคม
2554 ที่ผ่านมา

โดยปี 2555
บริษัทในกลุ่มอุตสาหกรรมผลิตรถจักรยานยนต์ต่างเร่งแข่งขันกันเพื่อกระตุ้นยอดขายซึ่งจะเห็นได้จากการเปิดตัวรถจักรยานยนต์รุ่นใหม่ๆ
สู่ตลาดและจัดแคมเปญส่งเสริมการขายขึ้นอย่างน่าสนใจ
จนทำให้ยอดจำหน่ายรถจักรยานยนต์ในประเทศเป็นสถิติสูงสุดครั้งใหม่
โดยมียอดจดทะเบียนรถใหม่จำนวนทั้งสิ้น 2.13 ล้านคัน

อย่างไรก็ตามตลาดรวมของรถจักรยานยนต์ในประเทศปีที่ผ่านมาเติบโตได้ถึง 6% เมื่อเทียบกับปี
2554 และยังคงมีอุปสงค์อยู่ในระดับสูงอย่างต่อเนื่อง (ที่มา : กรมการขนส่งทางบก)

ในปี 2555 บริษัทฯ ได้พัฒนาสินค้าเข้าสู่ตลาด OEM. (Original Equipment Manufacturer)
สำหรับรถจักรยานยนต์แบบ Automatic โดยได้มีการส่งมอบเข้าสู่สายการผลิตช่วงกลางปีที่ผ่านมา

ปี2555 ตลาดรวมรถจักรยานยนต์ทุกประเภทมียอดจดทะเบียนรวม 2.13 ล้านคัน
โดยรถจักรยานยนต์แบบ Automatic มีส่วนแบ่งตลาดอยู่ที่ร้อยละ 50
และรถจักรยานยนต์แบบครอบครัว มีส่วนแบ่งตลาดที่ร้อยละ 46

และรถจักรยานยนต์ประเภทอื่นๆ ร้อยละ 4

2. ตลาดทดแทน REP ( Replacement Equipment Market )

ในปี 2555 ตลาดมีแนวโน้มดีขึ้นอย่างต่อเนื่องมาตั้งแต่ช่วงต้นปี
อันเป็นผลมาจากปัจจัยทางเศรษฐกิจรอบด้านที่เป็นไปในทางบวก ไม่ว่าจะเป็นเรื่องของการจ้างงาน
ราคาสินค้าเกษตร
อันเป็นปัจจัยที่ส่งผลโดยตรงต่อกำลังซื้อของผู้บริโภคกลุ่มใหญ่ภายในประเทศให้มีเพิ่มสูงขึ้น

จากปัจจัยบวกทางด้านเศรษฐกิจดังกล่าวทำให้บริษัทฯยังคงสามารถรักษาฐานลูกค้าไว้ได้และมีโอกาสเพิ่มช่องทางการขาย

ปีที่ผ่านมา
ภาวะความผันผวนด้านราคาวัตถุดิบทำให้บริษัทฯได้รับผลประโยชน์จากราคาวัตถุดิบที่ปรับตัวลงในบางช่วงและเนื่องด้วยบริษัทฯ
มีการรักษาระดับมาตรฐานการผลิตไว้อย่างคงที่จึงไม่ส่งผลกระทบต่อราคาขาย
และเกิดผลทางด้านบวกต่อการดำเนินกิจการ

จากความเชื่อมั่นในคุณภาพสินค้าและภาพลักษณ์ภายใต้เครื่องหมายการค้าของบริษัทฯจึงทำให้ยังคงรักษายอดขายเอาไว้ได้อย่างต่อเนื่อง

ในปี 2555
บริษัทฯมีการขยายตลาดไปในส่วนของร้านผู้จำหน่ายรถจักรยานยนต์และร้านขายอะไหล่รถจักรยานยนต์ชั้นนำครอบคลุมทั่วทุกภูมิภาคของประเทศ
โดยมีการแต่งตั้งตัวแทนจำหน่ายและจัดกิจกรรมส่งเสริมการขายโดยตรงถึงผู้บริโภคมากขึ้น
ถึงแม้ในปัจจุบัน บริษัทฯ จะมียี่ห้อของสินค้าหลากหลายเพื่อวัตถุประสงค์ในการขยายตลาด แต่บริษัทฯ
ยังคงเน้นเรื่องการรักษาคุณภาพและพัฒนาสมรรถนะของผลิตภัณฑ์อย่างต่อเนื่อง
จึงทำให้ได้รับความนิยมและเพิ่มความเชื่อมั่นในผลิตภัณฑ์ของบริษัทฯ ต่อไปในอนาคต

ภาวะการแข่งขันต่างประเทศ

บริษัทฯ มีการส่งออกครอบคลุมไปทั่วโลก อันได้แก่ ทวีปเอเชีย ยุโรป อเมริกา แอฟริกา
และตะวันออกกลาง โดยมีปัจจัยที่สนับสนุนให้การส่งออกของบริษัทฯ เป็นไปด้วยดีหลายประการ เช่น

- การมีเครื่องหมายการค้าเป็นที่ยอมรับไปทั่วโลก

  - การสนับสนุนทางการตลาดจากบริษัทแม่และบริษัทในกลุ่มซึ่งมีความเชี่ยวชาญและดำเนินงานใน

  ธุรกิจนี้มาเป็นเวลานาน

- การที่สินค้ามีคุณภาพเป็นที่ยอมรับและสามารถแข่งขันกับตลาดโลกได้

อย่างไรก็ตาม เนื่องจากปัจจุบันมีการแข่งขันด้านราคาค่อนข้างสูง
ทั้งนี้เนื่องจากคู่แข่งจากประเทศจีน อินโดนีเซีย และศรีลังกา มีกำลังการผลิตสูง
ประกอบกับต้นทุนต่ำ ทำให้ราคาขายค่อนข้างต่ำ โดยเฉพาะการแข่งขันเปิดตลาดในแถบอาเซียน
ซึ่งมีความยากลำบากในการแข่งขันด้านราคา
ทำให้การเปิดตัวเครื่องหมายการค้าของบริษัทฯต้องปรับแผนงานเพื่อให้สอดคล้องกับตลาด
และยอดขายเป็นไปตามเป้าหมายที่วางไว้ ทั้งนี้ บริษัทฯ
จึงมีแนวทางการแข่งขันโดยใช้คุณภาพและบริการที่ดีเป็นจุดขายเพื่อให้สามารถรักษาฐานลูกค้าเดิมไว้ได้
ขณะเดียวกันบริษัทฯมีแผนการประชาสัมพันธ์ขยายตลาดให้ผลิตภัณฑ์เป็นที่รู้จักมากยิ่งขึ้น
สร้างจุดแข็งในการตอบสนองความต้องการของลูกค้าในการปฏิบัติตามกฎบัติต่าง ๆ
รวมถึงโครงการที่ เป็นประโยชน์กับสิ่งแวดล้อมและองค์กร อาทิ
การผลิตสินค้าที่มีคุณสมบัติเป็นมิตรกับสิ่งแวดล้อมเพื่อสอดคล้องกับกฎบัตรเรื่อง Social
Accountablity หรือความรับผิดชอบต่อสังคม
ทำให้ผลิตภัณฑ์ได้รับการรับรองคุณภาพในหลายๆประเทศเป็นข้อได้เปรียบในการขายสินค้าตามที่รัฐบาลแต่ละประเทศเป็นผู้กำหนด
เช่น มาตรฐานอุตสาหกรรมแห่งประเทศไทย (มอก.) SNI (ประเทศอินโดนีเซีย) SIRIM
(ประเทศมาเลเซีย) E-MARK (กลุ่มประเทศในเครือสหภาพยุโรป) เป็นต้น

4.4 แนวโน้มของอุตสาหกรรม

เนื่องจากยังคงมีคู่แข่งในส่วนของผลิตภัณฑ์ยางรถจักรยาน จักรยานยนต์
และรถอุตสาหกรรมจากผู้ผลิตรายอื่นๆ ในประเทศจีน, อินโดนีเซีย, เวียดนามและอีกหลายประเทศ
ดังนั้นทางบริษัทฯ ยังคงมีแผนการเพิ่มผลิตภัณฑ์ใหม่ๆ และคงไว้ซึ่งคุณภาพเป็นหลัก
เพื่อสามารถเข้าไปมีส่วนแบ่งการตลาด โดยเฉพาะอย่างยิ่ง ตลาดระดับกลางและระดับล่าง
ทั้งนี้เพื่อที่จะหลีกเลี่ยงการแข่งขันการตัดราคา อีกทั้ง บริษัทฯ
กำลังเผชิญกับการแข่งขันกันอย่างรุนแรงในตลาด สำหรับทั้งยางนอกและยางใน
บริษัทฯจึงต้องเพิ่มระดับของผลิตภัณฑ์สู่ตลาดระดับสูงตามวิธีการดังนี้

  -การพัฒนาผลิตภัณฑ์ใหม่อย่างต่อเนื่อง

  -การพัฒนารูปแบบของการบรรจุหีบห่อให้สอดคล้องกับความต้องการของตลาด

  -การรักษาคุณภาพให้ดีที่สุด

  -การเข้าถึงความพึงพอใจของลูกค้า

  -การติดตามความเคลื่อนไหวด้านราคาของคู่แข่งในตลาดและทบทวนการแข่งขันด้านราคาให้รวดเร็วและรัดกุมมากยิ่งขึ้น

ภายในประเทศ

ปริมาณการใช้ยางนอกและยางในรถจักรยานยนต์และรถจักรยานก็ขึ้นอยู่กับภาวะของอุตสาหกรรมการผลิตรถจักรยานยนต์และรถจักรยาน
รวมทั้งสภาวะเศรษฐกิจโดยรวมด้วย
สำหรับโครงสร้างฐานการลงทุนและการผลิตของอุตสาหกรรมรถจักรยานยนต์ของประเทศไทยในปัจจุบันยังคงเป็นกลุ่มผู้ผลิตจากประเทศญี่ปุ่น

ผู้ผลิตรถจักรยานยนต์ภายในประเทศมีประมาณการเพิ่มยอดผลิตในปี 2555 ขึ้นอีก แต่ทั้งนี้ บริษัทฯ
ได้มีการพิจารณาถึงภาวะเศรษฐกิจในภาพรวมที่เกิดจากปัจจัยภายนอกประเทศด้วย
ทั้งเรื่องของเศรษฐกิจในยุโรป และอเมริกา ซึ่งอาจส่งผลกระทบมายังบริษัทฯ
ทำให้ต้องดำเนินแผนกลยุทธ์การตลาดและการขายในปี 2555
โดยเน้นการรักษาฐานลูกค้าเก่าที่มีศักยภาพทั้งในและต่างประเทศและขยายตลาดไปยังลูกค้าระดับกลางเพิ่มมากขึ้น
โดยเน้นการรักษาคุณภาพของสินค้าและควบคุมราคาขายเพื่อให้สามารถแข่งขันได้
และไม่เน้นการแข่งขันทางด้านราคาอันจะทำให้เกิดผลเสียในการทำตลาดระยะยาวได้
ทั้งนี้คาดหมายว่าจะช่วยให้บริษัทฯ สามารถเพิ่มยอดขายให้สูงขึ้นกว่าปีที่ผ่านมา

บริษัทฯ ยังคงมีความตั้งใจเสนอสินค้าขายให้กับลูกค้าผู้ผลิตรถจักรยานยนต์ในประเทศ หรือ OEM
ในสัดส่วนที่เพิ่มขึ้นจากปัจจุบัน โดยเสนอสินค้ายางรถจักรยานยนต์สำหรับรถจักรยานยนต์รุ่นใหม่ๆ
ที่จะออกสู่ตลาดในประเทศเพื่อเป็นการรักษาภาพลักษณ์ของสินค้าให้เป็นที่รู้จักของผู้บริโภคอย่างต่อเนื่องต่อไป
ทั้งนี้บริษัทฯได้รับการสนับสนุนที่ดีจากบริษัทแม่ ในการพัฒนาสินค้ารุ่นใหม่ๆ ออกสู่ตลาด

ต่างประเทศ

อัตราการจำหน่ายในประเทศและส่งออกทั้งยางนอกและยางในรถจักรยานยนต์ยังคงมีแนวโน้มที่จะขยายตัวสูงขึ้น
ถึงแม้จะได้รับผลกระทบจากเศรษฐกิจโลกและอัตราแลกเปลี่ยนอยู่ก็ตาม
ทั้งนี้เพื่อเพิ่มส่วนแบ่งการตลาดจากคู่แข่งรายอื่น ๆ ให้มากที่สุด
ประกอบกับความพยายามเข้าถึงตลาดในกลุ่มประเทศที่กำลังพัฒนาในภูมิภาคอาเซียน
ตะวันออกกลางและแอฟริกา
ทั้งนี้บริษัทได้พยายามศึกษาและหาพันธมิตรที่จะสนับสนุนให้สามารถฝ่าฟันอุปสรรคทั้งในด้านกฎหมาย
การเมือง ศาสนา และวัฒนธรรม
เพื่อสามารถเพิ่มช่องทางการจำหน่ายให้เข้าถึงกลุ่มผู้บริโภคมากที่สุด
ในส่วนของผลิตภัณฑ์ยางรถจักรยานยังคงเป็นส่วนสำคัญที่สามารถขยายเพิ่มได้ในตลาดยุโรปซึ่งเป็นกลุ่มประเทศที่รณรงค์เรื่องการอนุรักษ์พลังงานและการรักษาสิ่งแวดล้อม
โดยในแต่ละปียอดขายยังคงเพิ่มขึ้นอย่างต่อเนื่อง

การดำเนินกิจการของบริษัทฯพบว่าปัจจัยด้านภาวะเศรษฐกิจโลกและสถานการณ์ทางการเมืองในประเทศยังคงมีผลต่อการประกอบกิจการของบริษัทฯ
แต่ไม่มากนัก อย่างไรก็ตาม บริษัทฯคาดว่าจะได้รับผลกระทบในเรื่องของราคาวัตถุดิบ
โดยเฉพาะยางธรรมชาติ
ซึ่งเป็นส่วนสำคัญในกระบวนการผลิตและมีผลให้ต้นทุนการขายสูงขึ้นส่วนปัจจัยด้านอื่นๆ เช่น
ราคาน้ำมัน อัตราดอกเบี้ย และอัตราแลกเปลี่ยน ก็ยังคงมีผลกระทบต่อการดำเนินกิจการเช่นกัน

4.5 การจัดหาผลิตภัณฑ์

บริษัท มีโรงงานตั้งอยู่ที่ เลขที่ 317 ซอย 6 ซี นิคมอุตสาหกรรมบางปู ต.แพรกษา
อ.เมืองสมุทรปราการ

จ. สมุทรปราการ ประกอบไปด้วยอาคารที่ทำการสำนักงานใหญ่ สำนักงานโรงงาน
โรงเก็บสินค้าและวัตถุดิบ โรงผสมสารเคมีกับยาง โรงงานผลิตยางใน โรงงานผลิตยางนอก
และโรงงานแห่งที่ 2 ตั้งอยู่ที่ 865/1 ม.4 ซอย11 บี นิคมอุตสาหกรรมบางปู ต.แพรกษา
อ.เมืองสมุทรปราการ จ. สมุทรปราการ ประกอบไปด้วยสำนักงานโรงงาน โรงงานเก็บสินค้า
และโรงงานผลิตยางนอก

-   กำลังการผลิต

กำลังการผลิตและปริมาณการผลิตจริงของบริษัท ปี 2553-2555

+--------------------------------+-------------+----------+-----------+
|                                | 2555        | 2554     | 2553      |
+--------------------------------+-------------+----------+-----------+
| กำลังการผลิตเต็มที่ (หน่วย : เส้น/ ปี) | 19,438,500  | 19       | 1         |
|                                |             | ,438,500 | 7,601,000 |
| - ยางนอก                       | 21,957,000  |          |           |
|                                |             | 21       | 2         |
| - ยางใน                        |             | ,957,000 | 1,957,000 |
+--------------------------------+-------------+----------+-----------+
| ปริมาณการผลิตจริง (หน่วย : เส้น /   | 9,719,368   | 9        | 8,737,635 |
| ปี)                             |             | ,973,170 |           |
|                                | 13,661,329  |          | 1         |
| - ยางนอก                       |             | 13       | 3,993,958 |
|                                |             | ,756,018 |           |
| - ยางใน                        |             |          |           |
+--------------------------------+-------------+----------+-----------+

-   วัตถุดิบ

บริษัทให้ความสำคัญกับระบบควบคุมคุณภาพของสินค้าโดยมีการคัดสรรวัตถุดิบการตรวจสอบและควบคุมคุณภาพของวัตถุดิบก่อนจะตัดสินใจซื้อและก่อนจะนำมาเข้าสู่กระบวนการผลิตมีนโยบายเก็บสำรองวัตถุดิบไว้อย่างน้อยประมาณ
3 สัปดาห์ สำหรับวัตถุดิบหลักในการผลิตมีประมาณ 10 ชนิด โดยมีรายละเอียดเกี่ยวกับชนิด
สัดส่วนการนำเข้า และการซื้อจากภายในประเทศ ผู้จำหน่ายสำหรับปี 2555 ดังต่อไปนี้

+-------------------------------------+--------------------------------+
| ประเภท                              | สัดส่วนการนำเข้า(%) /ซื้อจากประเทศ  |
+-------------------------------------+--------------------------------+
| 1. ไนล่อน (Nylon Cord)               | 55.40 % จากประเทศจีน            |
|                                     |                                |
|                                     | 44.60 % จากประเทศไต้หวัน         |
+-------------------------------------+--------------------------------+
| 2.ยางสังเคราะห์ (Butyl Rubber)        | 100.00 % จากประเทศรัสเซีย        |
+-------------------------------------+--------------------------------+
| 3.ยางสังเคราะห์ (Synthetic Rubber )   | 81.81 % จากประเทศเกาหลี         |
|                                     |                                |
|                                     | 13.64 % จากประเทศไทย           |
|                                     |                                |
|                                     | 4.50 % จากประเทศญี่ปุ่น            |
+-------------------------------------+--------------------------------+
| 4. ยางพารา (Natural Rubber)         | 100.00 % จากประเทศไทย          |
+-------------------------------------+--------------------------------+
| 5. ผงคาร์บอน (Carbon Black)          | 97.85 % จากประเทศจีน            |
|                                     |                                |
|                                     | 2.15 % จากประเทศไทย            |
+-------------------------------------+--------------------------------+
| 6. แคลเซียมคาร์บอเนต (Calcium         | 100.00 % จากประเทศไทย          |
| carbonate)                          |                                |
+-------------------------------------+--------------------------------+
| 7. เส้นลวด (Bead Wire)               | 60.69 % จากประเทศจีน            |
|                                     |                                |
|                                     | 39.31 % จากประเทศไทย           |
+-------------------------------------+--------------------------------+
| 8. สารเคมี (Zinc Oxide)              | 100.00 % จากประเทศไทย          |
+-------------------------------------+--------------------------------+
| 9. ยางรีเคลม (Reclaimed Rubber)      | 54.07 % จากประเทศจีน            |
|                                     |                                |
|                                     | 41.71 % จากประเทศอินเดีย         |
|                                     |                                |
|                                     | 4.23 % จากประเทศไต้หวัน          |
+-------------------------------------+--------------------------------+
| 10.ดินเคโอดีน (Crown Clay)            | 100.00 % จากประเทศไทย          |
+-------------------------------------+--------------------------------+

แม้ว่าบริษัทฯ จะไม่มีการทำสัญญาซื้อวัตถุดิบระยะยาวกับผู้จำหน่ายรายใด บริษัทฯ
ก็ยังไม่เคยประสบปัญหาขาดแคลนวัตถุดิบ
เนื่องจากมีแหล่งซื้อวัตถุดิบหลายแหล่งทั้งในประเทศและต่างประเทศ
สำหรับวัตถุดิบบางชนิดซึ่งบริษัทฯ ในกลุ่มจะต้องมีการใช้เหมือนกัน
บริษัทแม่จะเป็นตัวแทนในการจัดหาและเจรจาต่อรองในเรื่องราคาให้กับบริษัทในกลุ่ม ทำให้บริษัทฯ
ซื้อวัตถุดิบได้ในราคาที่ถูกกว่า ทั้งนี้บริษัทฯ จะเป็นผู้ชำระเงินค่าวัตถุดิบนั้นโดยตรงกับบริษัทผู้จำหน่าย
บริษัทฯ มีแหล่งซื้อวัตถุดิบได้ 2 แหล่งคือ

1. ซื้อวัตถุดิบโดยตรงจากผู้ผลิตและผู้จำหน่าย (Supplier)

2. ซื้อผ่านคนกลาง (Broker)

มูลค่าการสั่งซื้อวัตถุดิบแบ่งตามการซื้อโดยตรงและซื้อผ่านบริษัทคนกลาง (Broker) ปี 2553 –
2555

  ----------------- ---------- ---------- ---------- ------- ---------- -------
                    2555                  2554               2553       

  แหล่งที่มาของวัตถุดิบ   ล้านบาท     %          ล้านบาท     %       ล้านบาท     %

  ซื้อโดยตรง          998.19     79.32      1,368.66   61.84   889.78     76.20

  ซื้อผ่าน Broker      260.21     20.68      844.71     38.16   277.92     23.80

  รวม               1,258.40   100        2,213.37   100     1,167.70   100
  ----------------- ---------- ---------- ---------- ------- ---------- -------

บริษัทฯสั่งซื้อวัตถุดิบโดยตรงมากกว่าการสั่งซื้อผ่านคนกลางจึงสามารถควบคุมต้นทุนค่าใช้จ่ายและยังสร้างความสัมพันธ์ที่ดีระหว่างบริษัทฯ
กับผู้ผลิตและจำหน่ายวัตถุดิบอีกด้วย

มูลค่าการสั่งซื้อวัตถุดิบจากในประเทศและต่างประเทศในปี 2553-2555

  ------------------- ---------- ------- ---------- ------- ---------- -------
                      2555               2554               2553       

  แหล่งที่มาของวัตถุดิบ     ล้านบาท     %       ล้านบาท     %       ล้านบาท     %

  ในประเทศ            441.63     35.09   516.85     23.35   548.07     53.06

  ต่างประเทศ           816.77     64.91   1,696.52   76.65   619.63     46.94

  รวม                 1,258.40   100     2,213.37   100     1,167.70   100
  ------------------- ---------- ------- ---------- ------- ---------- -------

ปี 2555 มูลค่าการสั่งซื้อวัตถุดิบปรับลดลงเมื่อเปรียบเทียบกับปี 2554 คิดเป็น 43.15% เนื่องจาก
ราคาวัตถุดิบหลักได้ปรับตัวลดลง เช่น ยางธรรมชาติ, ยางสังเคราะห์ และผงคาร์บอน
บริษัทฯยังคงนำเข้าวัตถุดิบหลักจากต่างประเทศ ซึ่งมีสัดส่วนการสั่งซื้อวัตถุดิบในประเทศร้อยละ
35.09 และต่างประเทศ ร้อยละ 64.91 เนื่องจากเงินบาทที่แข็งค่ามากขึ้น
ประกอบกับนโยบายการเปิดการค้าเสรี (FTA)
ทำให้บริษัทได้รับสิทธิประโยชน์ด้านภาษีอากรในการนำเข้าวัตถุดิบ

4.6 ผลกระทบต่อสิ่งแวดล้อม

บริษัทฯ ตั้งอยู่ในนิคมอุตสาหกรรมบางปู
จังหวัดสมุทรปราการได้ปฏิบัติตามเกณฑ์การควบคุมมลพิษและของเสียจากโรงงานให้อยู่ในเกณฑ์มาตรฐานของการนิคมอุตสาหกรรม
ซึ่งสอดคล้องกับข้อบัญญัติกฎหมายที่ใช้อยู่ในปัจจุบันและไม่มีมลพิษจากการผลิตที่ส่งผลกระทบต่อสิ่งแวดล้อม

การจัดการน้ำเสีย

เนื่องจากในกระบวนการผลิตจะมีการปล่อยน้ำเสีย จากกระบวนการต่างๆ ผลที่ตามมาคือ
มีน้ำเสียจากการผลิตเกิดขึ้น ซึ่งน้ำเสียส่วนใหญ่มาจากน้ำหล่อเย็นของเครื่องกล
เพื่อให้คุณภาพน้ำได้มาตรฐานตามที่กฎหมายกำหนด ทางบริษัทฯ ได้ลงทุนจัดทำบ่อดักน้ำมัน จำนวน 2
บ่อซึ่งระบบการทำงานของบ่อบำบัดน้ำเสีย จะมีการดักไขมันก่อนปล่อย และปรับ pH
ให้ได้ตามมาตรฐาน ก่อนที่จะปล่อยลงสู่ท่อบำบัดน้ำเสียของบริษัทผู้รับเหมาต่อไป
ทั้งนี้เพื่อเป็นการประเมินติดตามระดับคุณภาพของน้ำที่ปล่อยทิ้ง ทางบริษัทฯ ได้มีมาตรการดังต่อไปนี้

1. ตรวจติดตาม ค่า pH จาก pH meter และกระดาษลิตมัสเป็นประจำทุกวันๆ ละ 2 ช่วงเวลา
คือช่วงเช้า 8.00 น. และช่วงบ่าย 13.00 น.

2. ว่าจ้างบริษัท โกลบอล เอ็นไวรอลเมนทอล เทคโนโลยี จำกัด (Global Environmental
Co.,Ltd.)
ซึ่งได้รับมอบหมายจากการนิคมอุตสาหกรรมแห่งประเทศไทยทำการวิเคราะห์น้ำเสียของบริษัท
ซึ่งจากผลการสุ่มเก็บตัวอย่างน้ำเสียเดือนละ 2 ครั้ง มีค่า PH และอุณหภูมิ
ที่อยู่ในเกณฑ์มาตรฐานน้ำทิ้งของการนิคมอุตสาหกรรมแห่งประเทศไทย

3. มีการตักขยะออกจากบ่อบำบัด และทำความสะอาดบริเวณบ่อบำบัดน้ำเสีย เป็นประจำทุกวัน
อย่างต่อเนื่องและทำความสะอาดบ่อบำบัดครั้งใหญ่ 2 ปี / ครั้ง

4. บริษัทได้ติดตั้งระบบน้ำหล่อเย็น (คูลลิ่งทาวเวอร์) ที่ใช้กับเครื่องจักร
ซึ่งเป็นระบบแยกน้ำมันออกจากน้ำเสีย
นำกลับมาใช้งานใหม่ช่วยประหยัดทรัพยากรน้ำและเป็นการลดปริมาณน้ำเสียที่จะส่งไปบำบัดต่อไป
และยังเป็นการลดค่าใช้จ่ายที่ไม่จำเป็น

การกำจัดสิ่งปฏิกูลหรือวัสดุที่ใช้แล้ว

ระบบการกำจัดสิ่งปฏิกูลหรือวัสดุที่ใช้แล้วของทางบริษัท จะทำการคัดแยกขยะแต่ละประเภทก่อนทิ้ง

และได้ว่าจ้างบริษัท บางปู เอนไวรอนเมนทอล คอมเพล็กซ์ จำกัด ภายใต้การเก็บขนขยะของ
บริษัท เวสท์ แมเนจเมนท์ สยาม จำกัด
ซึ่งมีความเชี่ยวชาญพิเศษและมีประสบการณ์ในการให้การบริหารธุรกิจด้านการจัดการสิ่งแวดล้อม
และการกำจัดสิ่งปฏิกูลหรือวัสดุที่ใช้แล้ว เพื่อนำไปกำจัดให้ถูกต้อง
ซึ่งเป็นบริษัทที่ได้รับอนุญาตจากกรมโรงงานอุตสาหกรรม
และได้รับใบอนุญาตถูกต้องตามประกาศกระทรวงอุตสาหกรรมนอกจากนั้นบริษัทฯ
ยังได้แต่งตั้งเจ้าหน้าที่เพื่อดูแลด้านอาชีวอนามัยและสภาพแวดล้อมในการทำงานเพื่อปฏิบัติตามกฎหมายสิ่งแวดล้อมเพื่อพัฒนาให้สถานประกอบการไม่ให้มีผลกระทบต่อสิ่งแวดล้อม

การจัดการด้านมลภาวะทางอากาศ

1. ในขั้นตอนการผลิตยางของบริษัทอาจก่อให้เกิดการฟุ้งกระจายของฝุ่นละออง บริษัทฯ
จึงเลือกใช้ระบบเครื่องดูดฝุ่น
ในการรวบรวมฝุ่นละอองเพื่อป้องกันการกระจายตัวสู่ภายนอกและบำบัดโดยระบบถุงกรองก่อนปล่อยสู่อากาศภายนอกเพื่อป้องกันปัญหาและเพื่อประสิทธิภาพที่ดีเลิศ
ให้สามารถควบคุมมลภาวะให้เป็นไปตามข้อกำหนด
ทั้งนี้เพื่อความสะอาดในสถานที่ทำงานและเพื่อพัฒนาคุณภาพสิ่งแวดล้อม
อีกทั้งบริษัทฯได้ติดตั้งระบบกำจัดฝุ่นผงบริเวณพื้นที่การผสมยาง โดยการติดตั้งระบบ
เครื่องดูดฝุ่นละออง Xylo ขนาด 150 แรงม้าจำนวน 2 ตัว
และใช้ระบบลำเลียงคาร์บอนแบบอัตโนมัติ Vertical screw feeder
แทนระบบการส่งคาร์บอนโดยใช้ถ้วยลำเลียง ซึ่งก่อให้เกิดการรั่วของฝุ่นละอองคาร์บอนสู่ภายนอก

2. บริษัทฯได้ใช้ก๊าซธรรมชาติเป็นเชื้อเพลิงในการผลิตไอน้ำที่ (Boiler)
ทำให้ช่วยลดต้นทุนในการผลิต และเพื่อสิ่งแวดล้อมที่ดีขึ้น

3.  บริษัทฯ ได้ทำการตรวจเช็คอากาศจากปล่อง Boiler
    ที่ปล่อยอากาศที่เป็นมลพิษออกสู่สิ่งแวดล้อม โดยการจ้าง บริษัท ซี.ที. เอ็นไวร์รอนเมนท์
    แอนด์ เคมีคัล จำกัด เพื่อทำการตรวจประเมินและควบคุมการปล่อยมลพิษจาก Boiler ปีละ
    2 ครั้ง

4.  บริษัทฯ ได้จัดให้มีการตรวจสภาพแวดล้อมในการทำงาน
    เพื่อวัดและประเมินคุณภาพอากาศภายในกระบวนการผลิต
    นำมาสู่แนวทางการป้องกันและแก้ไขคุณภาพอากาศทั้งเชิงวิศวกรรม
    และการป้องกันส่วนบุคคลของพนักงาน

4.7 งานที่ยังไม่ได้ส่งมอบ

-ไม่มี-